
DIRECŢIA URBANISM

SERVICIUL PLANIFICARE SPATIALĂ

U32007-004693/02.11.2007
REFERAT

privind aprobarea Planului Urbanistic de Detaliu „Locuinţe colective S/D+P+6E+2Er - S/D+P+2E+Er” Calea Martirilor - Strada Gospodarilor, Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U32007-004693/02.10.2007, prin care se solicită avizarea din punct de vedere urbanistic a Planului Urbanistic de Detaliu „Locuinţe colective S/D+P+6E+2Er – S/D+P+2E+Er” Calea Martirilor – Strada Gospodarilor, Timişoara;
Având în vedere Raportul de Avizare  favorabil 03/PV-17.10.2007 al Comisiei Tehnice de Amenajare a Teritoriului şi de Urbanism;
Având în vedere cerinţele Certificatului de Urbanism nr. 3568 din 15.06.2007;
Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu „Locuinţe colective S/D+P+6E+2Er - S/D+P+2E+Er” Calea Martirilor - Strada Gospodarilor, Timişoara.
Documentaţia este iniţiată de proprietarul terenului CHARABA M SAMIR şi elaborată de firma de proiectare S.C. PILOT TEAM S.R.L., proiect nr. 3.11/2007.
Terenul propus pentru construire este situat în partea de sud a municipiului Timişoara, în intravilan, fiind delimitat de Calea Martirilor la vest, str. Gospodarilor la est si de parcelele invecinate, proprietate privata, la nord si la sud. In conformitate cu P.U.G. Timişoara zona studiata este cuprinsa in UTR 66 cu functiunea de zona rezidentiala.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.
Terenul in suprafata totala de 9823 mp este proprietatea beneficiarului CHARABA M SAMIR si este identificat prin C.F. nr. 2524 Giroc, nr. cadastral 3454/b/2; 3455; 3456/1/1; 3456/1/2; 3456/2/b/1; 3457/2/b/2/1, in suprafaţă de 3955 mp si C.F. nr. 6399 Giroc, nr. cadastral 3454/b/2; 3455; 3456/1/1; 3456/1/2; 3456/2/b/1; 3457/2/b/2/2, in suprafata de 5868 mp. In momentul de fata terenul este liber de constructii.
Prin documentaţie se propune reconversia unei zone cu locuinte individuale pe parcele de tip rural, intr-un ansamblu de locuinte colective cu functiuni complementare la parter, servicii (cabinet medical, birouri, etc.), avand regimuri de inaltime diferite (S/D+P+2E+Er - S/D+P+6E+2Er).
Pe teren se propun mai multe imobile multietajate destinate locuirii. Pe plansa de Reglementari Urbanistice nr. 3, s-au stabilit limitele maxime de implantare a constructiilor pentru reglementarea distantelor fata de celelalte elemente ale cadrului construit existent si fata de proprietatile invecinate tinandu-se cont de orientarea amplasamentului si conditiile de insorire. Numarul total de apartamente preconizat a se realiza va fi de aproximativ 152 de apartamente, iar la demisol sunt propuse parcaje.
Accesul auto pe parcela se va realiza din Calea Martirilor, pe o alee de incinta, cu iesire pe strada paralela – str. Gospodarilor in conformitate cu  avizul Comisiei de Circulaţie nr. TH2007 – 4731/11.10.2007, prin care se propune şi realizarea unui sens giratoriu între Calea Martirilor şi strada nou creată. Strada propusă va deveni domeniul public conform Ofertei de Donatie nr. 2714 din data de 19.10.2007.
Indicii de construibilitate propusi prin documentatie sunt:

POT max. = 40 % 
CUT max. – 3
H. propus     S/D+P+2E+Er – S/D+P+6E+Er


Obţinerea Autorizaţiei de Construire este condiţionată de posibilitatea realizării locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002.

Se vor respecta toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic de Detaliu „Locuinţe colective S/D+P+6E+2Er - S/D+P+2E+Er” Calea Martirilor - Str. Gospodarilor, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 

